Page:King Alfred's West-Saxon Version of Gregory's Pastoral Care (2).djvu/474

Hatton MS.] he wolde hu he eallum monnum weorðfullicost & wunderlicost ðuhte. Se bið forlegen ón his agnum willan se ðe hine selfne diofle befæst, & Dryhten forlæt for mennisces lofes wilnunga. Be ðæm cwæð Dauid on ðæm siofan & hundsiofantiogoðan psalme, he cwæð: Dryhten geðafode ðæt hiora mægen & hiora cræft ware gehæft, & hiora wlite wære on hira feonda honda. Gehæft bið hiora cræft, & hira wlite on hiora feonda hond gelæd, ðonne se ealda feond ónwald hæfð ðæs beswicenan modes for ðære upahæfennesse, ðonne hit hit úpahef for godum weorcum. Se lytega fiond wile fondian ælces monnes mid ðære úpahæfennesse for godum weorcum, ge furðum ðara acorenra monna mód he wile costian, ðeah he hit fullice beswican ne mæge. Forðæm ælc mod swa hit bið upahæfen swa bið hit forlæten fromGode, & sona swa hit bid forlæten from Gode, swa bið hit gedrefed mid diofles ege. Be ðæm cwæð Dauid eft ón ðæm nigon & twentiogoðan psalme, he cwæðæ: Ic wende on minum wlencum & ón minum forwanan, ða ic wæs full ægðer ge welona ge godra weorca, ðæt ðæs næfre ne wurde nan ende. Ac siððan he ongeat ðæt he was abunden ón úpahæfennesse for his godan weorcum, ða gecyðde he swiðe hraðe æfter ðæm hwæt he sian dreag, ða he cwæð: Dryhten, ðu ahwyrfdes ðinne ondwlitan from me, ða wearð ic gedrefed. Swelce he openli(ce) cwæde: Ic wénde ðæt ic wære swiðe strong on manegum cræftum, ac ic ongeat swiðe hraðe, siððan ðu me forlete, hu untrum ic wees. & eft he cwæð on ðæm eahta & hundælleftiogoðan psalme, he cwæð: Ic swor swa swa ic getiohhod hæfde ðæt ic wolde gehealdan ðine domas & ðine ryhtwisnesse, Dryhten. Ac he ongeat swiðe hraðe, ða he gemette ða gedrefednesse, ðæt hit næs ón his agnum onwalde ðæt he meahte gehealdan ðæt ðæt he ær gehet & swor. & ða wende he hine sona to his gebede, & sohte him ðær fultum to, & cwæð: Ic com gehened æghwonane & on æghwam, Dryhten; ac gecwuca me after ðinum wordum, Dryhten. Swa oft sio godcunde gemetgung, ærðæmðe hio ðæm men selle cræftas & mægen, hio him geeowað his untrymnesse, & his unmehta hine gemy(n)dgað, ðylæs he hine úpahebbe for his cræftum. Forðæm eac was gecweden to Ezechiele ðæm witgan ðæt he wære monnes sunu, ærðæmðe him wæren geeowad ða hefonlican sing. Swelce hine God openlice manode, & him to cwæde: Ne beo ðu to upahæfen ón ðinum mode for ðæm ðingum ðe ðu gesihst,